Ad d-yili usenked n temsirt s wassaɣ d tezmert d usenfar akka: - Asenfar: … - Tagzemt: … - Tazmert: … - Armud: … - Iswan: … b. Agussu n yizralmuden: - Aselmad, yuwi-d ad yissin aswir n yinelmaden-is ; - Agussu n yizralmuden, ad d-yili s uktazal amninad deg ara yerr uselmad lwelha-s ɣer yinelmaden ilan uguren; c. Asumer n tegnit-ugur n ulmad: - Ad yerr uselmad inelmaden-is deg kra n walɣit iwumi ilaq ad d-afen tifrat s tuɣalin deg tazwara, ɣer yizralmuden; - Tagnit-ugur n ulmad, yessefk ad tili d tanamkant ɣer unelmad; - Ilaq ad iḥulfu unelmad d akken ugur-nni yeɛna-t; d. Tagnit n ufares: - Almend n tanaḍin (les consignes) i d-yettunefken deg tegnit-ugur, ad ɛerḍen yinelmaden, d igrawen neɣ yal wa i yiman-is, akken ad d-afen tiririyin s tuɣalin deg tazwara, ɣer yizralmuden d tallelt n uselmad; - Akud ara yettunefken i uḥric-agi n temsirt, ad d-yili almend n tɣara n tegnit-ugur d tanaḍin-ines.